সমাজের চালচিত্র উঠে আসে, এতটাই প্রামাণ্য টেলিভিশন শো-গুলি। বাছাই-করা এমন একগুচ্ছ চলচ্ছবি দেখানোর আয়োজন করেছে ইনপুট/ ইন্টারন্যাশনাল পাবলিক টেলিভিশন। দেখতে দেখতে মানুষজন এক ধরনের মানসিক বোঝাপড়াও তৈরি করে নিতে থাকেন মানবাধিকার সংক্রান্ত নানা ঘটনাপ্রবাহ ও সমস্যার সঙ্গে। ২৩-২৫ অগস্ট এসআরএফটিআই অডিটোরিয়ামে এই ‘মিনি ইনপুট ২০১৮’, এর লক্ষ্যই হল: ‘ওয়াচ/ ডিসকাস/ ডিবেট’। উদ্যোগে ইনপুট সোসাইটি আর এসআরএফটিআই-এর সঙ্গে আছে ম্যাক্সমুলার ভবনের গ্যেটে ইনস্টিটিউট ও ফোরাম ফর ফিল্ম স্টাডিজ় অ্যান্ড অ্যালায়েড আর্টস। এ বারের উৎসবটি ২০২১-এ এ দেশে প্রথম ইনপুট আন্তর্জাতিক সম্মেলনের প্রস্তুতিপর্ব। সঙ্গে জাপানের ‘টোকিয়ো ব্ল্যাক হোল’-এর স্থিরচিত্র।